गुणस्तरीय इन्जिनियरिङ शिक्षालाई आफ्नो प्यानलले उच्च प्राथमिकता दिने जानकारी दिँदै प्रधानले पढाई पूरा गरेकाहरुको रोजगारी तथा सेवारतहरुको सेवा सुविधा वृद्धि र क्षमता अभिवृद्धिलाई पनि विशेष महत्व दिइने स्पष्ट पार्नुभयो । इन्जिनियरहरुको हक हितको संरक्षण साथै इन्जिनियरिङ सम्बद्ध निजी क्षेत्रको विकासमा पनि आफूहरु प्रतिबद्ध रहने प्रधान बताउनुहुन्छ । नेपाल इन्जिनियर्स एसोसिएसनको ३२ औं कार्यकारिणी समिति तथा सातवटै प्रदेश कार्यकारिणी समितिको निर्वाचनका लागि यही मंसिर २८ गते मतदान हुँदैछ । निर्वाचनमा १७ हजारभन्दा बढीले आफ्नो मताधिकार प्रयोग गर्ने भएका छन् ।
